Public procurement notice: Contract Notice
Published: 2020-04-21
Buyer: KAB
Country: DK
Contract type: Services
Procedure: Restricted procedure
CPV classification: 71000000 | 71210000 | 71310000 | 71311000: Civil engineering consultancy services | 71318000: Lighting engineering services
Estimated value: 36000000 DKK
Submission deadline: 2020-05-19
Award criteria: The most economic tender

Technical requirements: KAB ønsker på vegne af de i bilag 0 til rammeaftalen anførte boligorganisationer og disses boligafdelinger at indgå parallelle rammeaftaler om totalrådgivning i forbindelse med bygherrerådgivning med 4 rådgivere. Projekterne kan forekomme i både almene boliger såvel som i byggeri og anlæg i øvrigt, som kan administreres af et alment forretningsførerselskab. De 4 parallelle rammeaftaler er ikke eksklusive, forstået på den måde, at den enkelte boligorganisation/boligafdeling har mulighed for - uden anvendelse af nærværende parallelle rammeaftaler - at indgå aftaler om totalrådgivning på baggrund af traditionelle udbud af konkrete projekter. KAB vil, på vegne af de anførte boligorganisationer, i løbet af den kommende tid udbyde yderligere 1 rammeaftale om byggeledelse. Der er principielt intet til hinder for, at samme rådgiverfirma deltager i det kommende udbud.
4) Deltagelse & styring af arbejdsgruppe- & styregruppemøder samt andre møder, hvor bygherren finder det nødvendigt
15) Indsamle & koordinere data for indberetning af bygherrens forpligtigelser (energiregnskaber, drift- & vedligeholdelse, kvalitetssikring)
Når en boligorganisation eller en af boligorganisationens boligafdelinger ønsker at erhverve totalrådgivningsydelser under rammeaftalen, vil bygherren tildele enten ved miniudbud eller ved direkte tildeling. Valget mellem de 2 tildelingsformer fremgår af udbudsmaterialet.
Begrænsning af ansøgere, der opfordres til at afgive tilbud, sker efter en vurdering af, hvilke ansøgere, der har dokumenteret de mest relevante referencer, jf. punkt III.1.3), af de ydelser, som rammekontrakten omfatter, jf. beskrivelsen i punkt II.1.4) og II.2.4).
Relevansvurderingen foretages på baggrund af, i hvor høj grad referencerne dokumenterer erfaring med levering af sammenlignelige ydelser for almene boligorganisationer.
Ved vurderingen af, hvilke ansøgere der har dokumenteret de mest relevante referencer af sammenlignelige ydelser, lægges der vægt på både bredden og dybden (kvantitet og kvalitet) af de ydelser under bygherrerådgivning, som oplistet i udbudsbekendtgørelsens punkt II.2.4, som bygherrerådgiver har beskrevet i sine referencer.
Vedlagte referencer skal være udført inden for de sidste 3 år og vedrøre afsluttede projekter, dvs. ikke igangværende projekter.
For alle referencer skal være anført kontaktperson inkl. telefonnummer hos bygherre, sådan at ordregiver har mulighed for at indhente supplerende oplysninger.
Ansøger skal indgive det fælles europæiske udbudsdokument (herefter ESPD) med angivelse af ansøgers samlede årsomsætning for hvert af de 3 seneste disponible regnskabsår. ESPD fungerer som et foreløbigt bevis for, at ansøger opfylder mindstekrav til egnethed i relation til økonomisk og finansiel kapacitet.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation - som regel i form af serviceattest - for, at oplysningerne i ESPD er korrekte.
Når ordregiver forlanger det, skal der fremlægges dokumentation for økonomisk og finansiel kapacitet, hvilket skal dokumenteres ved årsrapporterne fra de 3 seneste disponible regnskabsår, afhængig af hvornår virksomheden blev etableret.
En ansøger kan godtgøre sin økonomiske og finansielle formåen ved ethvert andet dokument, som ordregiver vurderer passende, hvis tilbudsgiver af en gyldig grund ikke er i stand til at fremlægge årsrapporterne. Et eksempel på en gyldig grund kan være, at en virksomhed er under stiftelse.
Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
Som mindstekrav kræves en samlet årlig omsætning på mindst 15 mio. DKK for hvert af de 3 seneste disponible regnskabsår. Såfremt ansøgeren baserer sig på andre enheders formåen, beregnes omsætningen som ansøgerens og disse andre enheders samlede omsætning i hvert af de 3 seneste disponible regnskabsår. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i hvert af de 3 seneste disponible regnskabsår. Oplysningerne angives i ESPD afsnit IV.B.


Award value: 36000000